CELEX: 
Language: hr
Date: 2017-09-20 00:00:00
Title: DELEGIRANA UREDBA KOMISIJE (EU) …/... o izmjeni Uredbe (EZ) br. 589/2008 u pogledu tržišnih standarda za jaja iz slobodnog uzgoja kad je pristup kokošiju površini na otvorenom ograničen

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom Komisije (EZ) br. 589/2008 utvrđena su detaljna pravila za provedbu Uredbe Vijeća (EZ) br. 1234/2007 u pogledu tržišnih standarda za jaja. Konkretno, točkom 1. Priloga Uredbi (EZ) br. 589/2008 utvrđeni su minimalni zahtjevi za „jaja iz slobodnog uzgoja”. Uredba (EZ) br. 1234/2007 zamijenjena je Uredbom (EU) br. 1308/2013 kojom se, u skladu s njezinim člankom 227., Komisija ovlašćuje za donošenje delegiranih akata u tom području.
            
            
               Na temelju aktualnih tržišnih standarda jaja „iz slobodnog uzgoja” više se ne mogu označavati kao takva ako je iz veterinarskih razloga stalan pristup kokošiju površini na otvorenom ograničen tijekom više od 12 tjedana. Izbijanja ptičje gripe u 2016./2017. bila su takva da su veterinarska ograničenja pristupa kokošiju površini na otvorenom prešla tu granicu i jaja su morala biti označena kao „jaja iz štalskog (podnog) uzgoja”, uz odgovarajući gubitak vrijednosti.
            
            
               Pokazalo se potrebnim izmijeniti Prilog II. Uredbi (EZ) br. 589/2008 kako bi se prilagodio relevantni tržišni standard i utvrdilo dulje razdoblje odstupanja. Radi usklađivanja provedbe u cijeloj Uniji, sadašnjom revizijom također se jasno utvrđuje početak razdoblja odstupanja. 
            
            
               2.SAVJETOVANJA PRIJE DONOŠENJA AKTA
            
            
               Komisija je sa stručnjacima koje su imenovale države članice raspravljala o nacrtu delegiranog akta na 5 sastanaka stručne skupine ZOT-a koji su održani u razdoblju od ožujka do srpnja 2017. te je uzela u obzir mišljenja i stajališta koja su izražena tijekom tih savjetovanja i elemente o kojima se raspravljalo na sastancima s dionicima.
            
            
               Nacrt delegiranog akta bio je dostupan za javno savjetovanje u okviru portala Bolja regulativa u razdoblju od četiri tjedna od 7. kolovoza do 4. rujna 2017. Ukupno je zaprimljeno 40 odgovora. Otprilike jedna polovina svih relevantnih odgovora stigla je od građana, a druga polovina od profesionalnih organizacija. U primjedbama i prijedlozima poslovnih subjekata tražio se fleksibilniji pristup, npr. produljenje razdoblja odstupanja još veće od predloženog, a u onima pak koji su pristigli od građana tvrdilo se da predloženo razdoblje odstupanja već ide predaleko. Zato se čini da se ovim nacrtom teksta postiže odgovarajuća ravnoteža. Trajanjem razdoblja odstupanja još duljim od onog u predloženim izmjenama doveo bi se u pitanje smisao tržišnih standarda.
            
            
               Stručnjaci Europskog parlamenta bili su obaviješteni o svim tim raspravama i pozvani na sve sastanke.
            
            
               3.PRAVNI ELEMENTI DELEGIRANOG AKTA
            
            
               Ovom Delegiranom uredbom mijenja se Uredba Komisije (EZ) br. 589/2008 u pogledu tržišnih standarda za jaja iz slobodnog uzgoja kad je pristup kokošiju površini na otvorenom ograničen.
            
            
               Da bi se osigurala usklađena provedba razdoblja odstupanja za „jaja iz slobodnog uzgoja” i uzele u obzir nedavne i buduće dugotrajne epidemije u životinja, neophodno je jasno odrediti početak razdoblja odstupanja i predvidjeti dulje trajanje razdoblja odstupanja. Tržišne standarde za jaja iz slobodnog uzgoja kad je pristup kokošiju površini na otvorenom ograničen zato je potrebno izmijeniti kako bi se pružilo više fleksibilnosti za proizvođače, a istovremeno očuvala smislenost tržišnih standarda i osiguralo povjerenje potrošača.
            
            
            
               DELEGIRANA UREDBA KOMISIJE (EU) …/...
            
            
               оd 20.9.2017.
            
            
               o izmjeni Uredbe (EZ) br. 589/2008 u pogledu tržišnih standarda za jaja iz slobodnog uzgoja kad je pristup kokošiju površini na otvorenom ograničen
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007
                  1
                , a posebno njezin članak 75. stavak 2.,
            
         
         
            
               budući da:
            
            
               (1)Uredbom Komisije (EZ) br. 589/2008
                  2
                utvrđena su detaljna pravila za provedbu Uredbe Vijeća (EZ) br. 1234/2007
                  3
                u pogledu tržišnih standarda za jaja. Konkretno, točkom 1. Priloga Uredbi (EZ) br. 589/2008 utvrđeni su minimalni zahtjevi za „jaja iz slobodnog uzgoja”.
            
            
               (2)Uredba (EZ) br. 1234/2007 zamijenjena je Uredbom (EU) br. 1308/2013 kojom se, u skladu s njezinim člankom 227., Komisija ovlašćuje za donošenje delegiranih akata u tom pogledu.
            
            
               (3)Točkom 1. stavkom (a) Priloga II. Uredbi (EZ) br. 589/2008 predviđeno je razdoblje odstupanja u kojem se jaja mogu stavljati na tržište kao „jaja iz slobodnog uzgoja” i u slučajevima ograničenja pristupa površinama na otvorenom na temelju zakonodavstva Unije, uključujući veterinarska ograničenja za zaštitu zdravlja ljudi i životinja, ali u trajanju od najviše 12 tjedana. Nakon ozbiljnih izbijanja ptičje gripe u Uniji, pokazalo se potrebnim dopustiti dulje razdoblje odstupanja i dodatno razjasniti pravila radi njihove usklađene provedbe u cijeloj Uniji, osobito u pogledu početka razdoblja odstupanja.
            
            
               (4)Prilog II. Uredbi (EZ) br. 589/2008 trebalo bi stoga na odgovarajući način izmijeniti.
            
            
               (5)Kako bi se s provedbom te mjere započelo odmah, ova bi Uredba trebala stupiti na snagu trećeg dana od dana objave u Službenom listu Europske unije.
            
            
               DONIJELA JE OVU UREDBU:
            
            
               Članak 1.
            
            
               Prilog II. Uredbi (EZ) br. 589/2008 zamjenjuje se tekstom utvrđenim u Prilogu ovoj Uredbi. 
            
            
               Članak 2.
            
            
               Ova Uredba stupa na snagu trećega dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 20.9.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  SL L 347, 20.12.2013., str. 671. 
               
               
                  
                     (2)
                  Uredba Komisije (EZ) br. 589/2008 od 23. lipnja 2008. o utvrđivanju detaljnih pravila za provedbu Uredbe Vijeća (EZ) br. 1234/2007 u pogledu tržišnih standarda za jaja (SL L 163, 24.6.2008., str. 6.).
               
               
                  
                     (3)
                  Uredba Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (SL L 299, 16.11.2007., str. 1.).
               
            
      
    ---documentbreak--- 
      
         
         
            
               PRILOG
            
            
               Minimalni zahtjevi koje moraju ispunjavati proizvodni sustavi za različite metode uzgoja kokoši nesilica
            
            
               1.„Jaja iz slobodnog uzgoja” moraju biti proizvedena u proizvodnim sustavima koji zadovoljavaju barem uvjete utvrđene u članku 4. Direktive Vijeća 1999/74/EZ.
            
            
               Posebno sljedeći uvjeti moraju biti ispunjeni:
            
            
               (a)(a) kokoši tijekom dana moraju imati stalan pristup površini na otvorenom. Međutim, ovaj zahtjev ne sprečava proizvođača da ograniči pristup na ograničeno vrijeme u jutarnjim satima u skladu s uobičajenom dobrom poljoprivrednom praksom, uključujući dobru praksu uzgoja životinja.
            
            
               Ukoliko se mjerama donesenima na temelju zakonodavstva Unije zahtijeva ograničenje pristupa kokošiju površini na otvorenom radi zaštite zdravlja ljudi ili životinja, jaja se bez obzira na to ograničenje mogu stavljati na tržište kao „jaja iz slobodnog uzgoja“ pod uvjetom da trajanje neprekidnog razdoblja ograničenja pristupa kokošiju površini na otvorenom nije bilo dulje od 16 tjedana. To razdoblje započinje od datuma kad je skupini predmetnih kokošiju, koje su u objekt smještene istovremeno, pristup površini na otvorenom doista ograničen. 
            
            
               (b)površine na otvorenom kojima kokoši imaju pristup moraju biti uglavnom prekrivene vegetacijom te se ne smiju koristiti u druge svrhe osim za voćnjake, šumu i ispašu stoke, ako su potonje odobrila nadležna tijela;
            
            
               (c)broj kokošiju po jedinici površine na otvorenom koja im je dostupna ne smije biti veći od 2 500 jedinki po hektaru zemlje ili jedna kokoš na 4 m2 u svakom trenutku. Međutim, u slučajevima kad je na raspolaganju najmanje 10 m2 po kokoši i prakticira se rotacija te kokoši tijekom života jata imaju ravnomjeran pristup cijeloj površini, na svakom ograđenom komadu zemlje mora u svakom trenutku biti osigurano najmanje 2,5 m2 po kokoši;
            
            
               (d)polumjer površine na otvorenom ne smije biti veći od 150 m mjereno od najbližeg otvora za ulazak/izlazak na objektu. Međutim, dopušteno je povećanje do 350 m od najbližeg otvora za izlazak/ulazak pod uvjetom da je na cijeloj površini na otvorenom ravnomjerno raspoređen dovoljan broj zaklona, kako je navedeno u članku 4. stavku 1. podstavku 3. točki (b) podtočki ii. Direktive 1999/74/EZ, s najmanje četiri zaklona po hektaru.
            
            
               2.2. „Jaja iz štalskog (podnog) uzgoja” moraju biti proizvedena u proizvodnim sustavima koji zadovoljavaju barem uvjete utvrđene u članku 4. Direktive 1999/74/EZ.
            
            
               3.„Jaja iz kaveznog uzgoja” moraju biti proizvedena u proizvodnim sustavima koji zadovoljavaju barem:
            
            
               (a) uvjete utvrđene u članku 5. Direktive 1999/74/EZ do 31. prosinca 2011.; ili
            
            
               (b) uvjete utvrđene u članku 6. Direktive 1999/74/EZ.
            
            
               4.U pogledu obveza iz druge rečenice točke 1. podtočaka (d) i (e), točke 2., točke 3. podtočaka (a) i i. te točke 3. podtočaka (b) i i. članka 4. stavka 1. Direktive 1999/74/EZ, države članice mogu odobriti odstupanje od točaka 1. i 2. ovog Priloga za objekte s manje od 350 kokošiju nesilica ili uzgoj rasplodnih kokošiju nesilica.